STI มอบทุนการศึกษา-อุปกรณ์กีฬา “รร.โสตศึกษาทุ่งมหาเมฆ”
“เอเชี่ยน เอ็นจิเนียริ่ง คอนซัลแต้นส์” เครือ STI มอบทุนการศึกษา-อุปกรณ์กีฬา ให้โรงเรียนโสตศึกษาทุ่งมหาเมฆ ในโอกาสครบรอบก่อตั้งบริษัท 45 ปี
“เอเชี่ยน เอ็นจิเนียริ่ง คอนซัลแต้นส์” เครือ STI มอบทุนการศึกษา-อุปกรณ์กีฬา ให้โรงเรียนโสตศึกษาทุ่งมหาเมฆ ในโอกาสครบรอบก่อตั้งบริษัท 45 ปี
12 ก.ค. 2565

บริษัท เอเชี่ยน เอ็นจิเนียริ่ง คอนซัลแต้นส์ จำกัด (AEC) ในเครือกลุ่ม บริษัท สโตนเฮ้นจ์ อินเตอร์ จำกัด (มหาชน) หรือ STI ผู้นำในธุรกิจที่ปรึกษาด้านวิศวกรรม ศึกษาความเหมาะสม ออกแบบ บริหารโครงการ และควบคุมงานก่อสร้าง จัดพิธีสักการะศาลพระพรหมและพระภูมิ เนื่องในโอกาสครบรอบก่อตั้ง 45 ปีของบริษัท ณ บริเวณด้านหน้าอาคารสาธรธานี ซึ่งสะท้อนถึงประสบการณ์ ความเชี่ยวชาญ และความแข็งแกร่งในงานวิศวกรรมโครงสร้างพื้นฐาน ทำให้บริษัทฯ ได้รับความไว้วางใจจากลูกค้าทั้งภาครัฐบาล และเอกชนมายาวนาน
นอกจากนี้ คณะผู้บริหารและพนักงาน ยังร่วมมอบทุนการศึกษา อุปกรณ์การกีฬา และเครื่องอุปโภคบริโภคให้แก่นักเรียน โรงเรียนโสตศึกษาทุ่งมหาเมฆ เพื่อสนับสนุนการเรียนการสอนให้มีประสิทธิภาพ และเป็นแรงผลักดัน สร้างขวัญกำลังใจให้กับเด็กนักเรียน เพื่อเติบโตอย่างมีคุณภาพต่อไปในอนาคต